पटना में आई बाढ़ तो गिरिराज सिंह ने एक बार फिर सहयोगी नीतीश कुमार पर बोला हमला, दिया यह बयान  
गिरिराज सिंह का नीतीश कुमार पर फिर बोला हमला
पटना में बाढ़ के बहाने गिरिराज ने नीतीश को घेरा
'व्यवस्था की कुव्यस्था का परिणाम है पटना की स्थिति'
भाजपा के फायरब्रांड नेता माने जाने वाले गिरिराज सिंह ने कहा, 'पटना में जलप्रलय प्राकृतिक आपदा नहीं सरकार की चूक है. व्यवस्था की अव्यवस्था है.' मंत्री ने कहा कि 'तीन अगस्त को बाढ़ पूर्व तैयारी को लेकर जिला प्रशासन ने पुख्ता व्यवस्था का दावा किया था. लेकिन, बाढ़ आने पर सारी तैयारियों की पोल खुल गई.'
बेगूसराय के सांसद ने सरकार द्वारा चलाई जा रही सामुदायिक रसोई पर सवाल खड़ा करते हुए कहा कि बाढ़पीड़ितों के भोजन के लिए सामुदायिक रसोई संचालन की बात कही जा रही है, लेकिन, सवाल उठता है कि पानी से घिरा परिवार उस सामुदायिक रसोई तक कैसे पहुंच सकता है. बता दें कि बिहार में भाजपा और जेडीयू (JDU) की सरकार चल रही है. मुख्यमंत्री ने दो दिन पहले पटना में लगातार हो रही बारिश के बाद जलजमाव को प्राकृतिक आपदा बताया था.